CELEX: 32016R1113
Language: hr
Date: 2016-07-08 00:00:00
Title: Provedbena uredba Komisije (EU) 2016/1113 оd 8. srpnja 2016. o 248. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

9.7.2016   
            
            
               HR
            
            
               Službeni list Europske unije
            
            
               L 186/9
            
         PROVEDBENA UREDBA KOMISIJE (EU) 2016/1113
   оd 8. srpnja 2016.
   o 248. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda (UNSC) 5. srpnja 2016. odlučio je izbrisati jednu fizičku osobu sa svojeg popisa osoba, skupina i subjekata na koje se primjenjuje zamrzavanje financijskih sredstava i ekonomskih izvora. Prilog I. Uredbi (EZ) br. 881/2002 trebalo bi stoga na odgovarajući način ažurirati.
            
         
               (3)
            
            
               Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. srpnja 2016.
      
         
            Za Komisiju,
         
         
            u ime predsjednika,
         
         
            Voditelj Službe za instrumente vanjske politike
         
      
   
   
      (1)  SL L 139, 29.5.2002., str. 9.
   
   
      PRILOG
      U Prilogu I. Uredbi (EZ) br. 881/2002 sljedeći unos pod naslovom „Fizičke osobe” briše se:
      
         „Daniel Martin Schneider (također poznat kao Abdullah). Adresa: Petrusstrasse 32, 66125 Herrensohr, Dudweiler, Saarbrücken, Njemačka (prethodna adresa). Datum rođenja: 9.9.1985. Mjesto rođenja: Neunkirchen (Saar), Njemačka. Državljanstvo: njemačko. Broj putovnice: 2318047793 (njemačka putovnica izdana u Friedrichsthalu, Njemačka, 17.5.2006., istekla 16.5.2011.). Nacionalni identifikacijski broj: 2318229333 (njemačka savezna osobna iskaznica izdana u Friedrichsthalu, Njemačka, 17.5.2006., istekla 16.5.2011. (prijavljena kao izgubljena)). Ostali podaci: (a) povezan s Unijom islamskog džihada (Islamic Jihad Union – IJU), poznate i kao Skupina Islamski džihad (Islamic Jihad Group); (b) povezan s Fritzom Martinom Gelowiczem i Ademom Yilmazom; (c) u pritvoru u Njemačkoj od lipnja 2010. Datum uvrštenja na popis iz članka 2.a stavka 4. točke (b): 27.10.2008.”